La XXII edició del KM vertical de Gandia se celebrarà el 14 de gener
19 desembre 2023

## La XXII edició del KM vertical de Gandia se celebrarà el 14 de gener19 desembre 2023Última actualització: 19 desembre 2023

![](../gestion/img/b2f0cff918589da17a9200b80aa545f8ade25ff5eb9c0520b558ebe0121f7018.jpg)  
  

El regidor delegat d'Esports, **Jesús Naveiro**, acompanyat pel president del Club Alpí Gandia, **Miguel Cebrián**, ha presentat aquest matí la **XXII edició del KM Vertical Gandia**. Aquestes dues curses i la marxa a peu per la muntanya tindran lloc el pròxim 14 de gener del 2023 a partir de les 8.45 hores amb eixida al carrer Parpalló (al costat del Barranc de Beniopa) i meta al cim del Mondúver en ekl cas del kilòmetre vertical i la font de la Dorva per a la mitja marató.

Tal com s'ha anunciat a la compareixença, l'edició d'aquest any ve marcada per la inclusió d'una nova distància: la mitja marató que proposa als corredors un total de 20,45 quilòmetres i un desnivell positiu de 1.132 metres. A aquesta prova se sumen el tradicional KM vertical de 14,7 quilòmetres i 1.000 metres de desnivell positiu i la prova dels caminants que es desenvolupa també sobre la mateixa distància i nivell.

Pel que fa als premis, en totes les modalitats i categories s'atorgaran als tres primers classificats. A més, també es repartirà premi als tres primers absoluts de Gandia, Barx i Xeresa.  
Pel que fa a les inscripcions, es dividiran en dos terminis: 18 € fins a l'1 de gener de 2024 i 20 € a partir del 2 de gener en el cas de les persones que vullguen recórrer el quilòmetre. Pel que fa a la mitja marató, el preu és de 21 € fins a l'1 de gener del 2024 i 23 € a partir del 2 de gener. El preu per a menors de quinze anys (inclusivament) serà de 15 € amb autorització paterna obligatòria.

Els corredors disposaran de guarda-roba a l'eixida i també de diferents zones d'avituallament. Les eixides, en funció del temps, es faran des de caixons diferents.

El lliurament de dorsals es realitzarà al Centre Comercial Plaza Mayor Gandia en els horaris següents: divendres 12, de 16.00 a 21.00 hores i dissabte 13, de 10.00 a 14.00 hores i de 16.00 a 21.00 hores. El mateix dia de la prova, la recollida de dorsals es podrà fer al carrer Parpalló (al costat del Barranc de Beniopa) a partir de les 6.30 hores i fins 30 minuts abans del començament de la prova.

Naveiro ha volgut agrair al Club la tasca que realitza i ha destacat la feina que desenvolupen els voluntaris i els membres de Policia Local, Protecció Civil, Guàrdia Civil i Guàrdia Rural. "És una prova que et permet gaudir d'unes vistes i uns paisatges impressionants i on es pot gaudir molt".

Per la seua banda, Miguel Cebrián va incidir en les novetats de la prova per donar resposta a les peticions dels participants per tal de continuar mantenint una prova viva que siga referent al seu àmbit. "Agraïm a tots els que col·laboren amb nosaltres perquè la prova siga una realitat i als Ajuntaments de Gandia, Xeresa i Barx i els col·laboradors i patrocinadors".

[Twittear](https://twitter.com/share)